**1. Ovlašćenja i obaveze u postupku sprovođenja izbora za narodne poslanike**

Ovlašćenja i obaveze Komisije utvrđeni su Zakonom o izboru narodnih poslanika:

1. stara se o zakonitom sprovođenju izbora,

2. organizuje tehničku pripremu za izbore,

3. propisuje obrasce i pravila za sprovođenje izbornih radnji,

4. određuje izborne akte koji joj se dostavljaju,

5. obezbeđuje budžetska sredstva za sprovođenje izbora,

6. prati primenu i daje objašnjenja u vezi sa primenom Zakona o izboru narodnih poslanika, naročito o sprovođenju glasanja u inostranstvu,

7. utvrđuje jedinstvene standarde za izborni materijal (osim za glasačku kutiju),

8. propisuje vrstu spreja za obeležavanje prsta birača,

9. utvrđuje bliža pravila u vezi sa biračkim mestom,

10. određuje i oglašava broj i adresu biračkih mesta,

11. obrazuje biračke odbore i imenuje predsednika i članove biračkih odbora,

12. propisuje bliža pravila o radu biračkih odbora,

13. propisuje pravila za postupanje lica koja prate rad organa za sprovođenje izbora,

14. omogućuje zainteresovanim posmatračima praćenje rada organa za sprovođenje izbora,

15. prima izbornu listu jedne političke stranke (stranačka izborna lista), listu dve ili više političkih stranaka (koaliciona izborna lista), odnosno grupe građana (izborna lista grupe građana)

16. prikuplja izjave podnosilaca izbornih lista o nameri korišćenja sredstava iz javnih izvora za finansiranje troškova izborne kampanje i dostavlja ih ministarstvu nadležnom za poslove finansija.

17. proglašava izbornu listu sastavljenu i podnetu u skladu sa zakonom,

18. utvrđuje, pri proglašenju izborne liste, da li podnosilac izborne liste ima položaj političke stranke nacionalne manjine, odnosno koalicije političkih stranaka nacionalnih manjina,

19. odbacuje neblagovremenu izbornu listu,

20. nalaže otklanjanje nedostataka izborne liste koji su smetnja za njeno proglašenje,

21. odbija proglašenje izborne liste koja sadrži nedostatke, ukoliko njen podnosilac ne otkloni te nedostatke u predviđenom roku,

22. dostavlja podnosiocu izborne liste rešenje o proglašenju izborne liste, odnosno odbacivanju ili odbijanju njenog proglašenja, kao i zaključak o nalaganju otklanjanja nedostataka izborne liste,

23. utvrđuje i objavljuje zbirnu izbornu listu,

24. propisuje sadržaj, oblik i način isticanja zbirne izborne liste,

25. objavljuje ukupan broj birača u Republici Srbiji,

26. utvrđuje broj glasačkih listića, koji mora biti jednak broju birača upisanih u birački spisak i određuje broj rezervnih glasačkih listića,

27. bliže propisuje oblik i izgled glasačkih listića, način i kontrolu njihovog štampanja i dostavljanje i rukovanje glasačkim listićima,

28. kontroliše pripremu i overu glasačkih listića,

29. na osnovu rešenja ministarstva nadležnog za poslove uprave o izmenama u Jedinstvenom biračkom spisku po zaključenju biračkog spiska, unosi izmene (upis, brisanje ili ispravka) u izvode iz biračkog spiska i posebne izvode iz biračkog spiska,

30. utvrđuje i objavljuje konačan broj birača u Republici Srbiji,

31. priprema za svaki birački odbor materijal za glasanje,

32. utvrđuje bliža uputstva o merama kojima se obezbeđuje tajnost glasanja,

33. objavljuje nezvanične podatke o toku glasanja,

34. objavljuje privremene podatke o rezultatima izbora,

35. rešava o prigovorima podnetim zbog povrede izbornog prava u toku izbora ili nepravilnosti u postupku predlaganja odnosno izbora,

36. poništava izbore zbog nepravilnosti u sprovođenju izbora u slučajevima utvrđenim zakonom,

37. raspisuje ponovljene izbore, u slučaju poništavanja izbora,

38. objavljuje podatke o ukupnim rezultatima izbora,

39. podnosiocima izbornih lista, u slučajevima utvrđenim zakonom, obezbeđuje primerak, odnosno overenu fotokopiju zapisnika o radu biračkog odbora,

40. raspodeljuje mandate izbornim listama,

41. dodeljuje poslaničke mandate kandidatima sa izborne liste,

42. izdaje narodnim poslanicima uverenja da su izabrani za narodne poslanike,

43. izveštava Narodnu skupštinu o sprovedenim izborima,

44. nakon sprovedenih izbora, odnosno nakon konstituisanja Narodne skupštine, popunjava upražnjena poslanička mesta u Narodnoj skupštini,

45. dostavlja podatke organima nadležnim za prikupljanje i obradu statističkih podataka,

46. propisuje način korišćenja izbornog materijala,

47. određuje način čuvanja i rukovanja izbornim materijalom.